**Identifikácia verejného obstarávateľa:** mesto Trnava

**Názov zákazky:** **Vybudovanie kompostárne č. 2 v meste Trnava II**

**Vysvetlenie súťažných podkladov č. 3**

Text:

Pre objekty SO 01 Kóje vstupného materiálu, SO 03 Spevnená plocha pre prípravu materiálu a triedenie, SO 03 Plocha pre skladovanie kompostu a dozrievanie, SO 05 Kompostovacie boxy a SO 16 Vnútroareálová spevnená plocha nekorešponduje výkaz výmer s poskytnutou projektovou dokumentáciou.

Otázka č.1
V poskytnutej PD pre SO 01, SO 02 a SO 03 sú uvedená podkladové vrstvy:
- pod grefa panely ......... makadam 32/64 v hrúbke 900 mm a makadam 16/32 v hrúbke 300 mm
- pod dosku ......... makadam 32/64 v hrúbke 200 mm a makadam 16/32 v hrúbke 200 mm
Pre tieto položky vo výkaze výmer chýbajú položky. Budú tieto položky doplnené do výkazu výmer?
**Odpoveď:**

Vo výkaze – výmer /ÚPRAVA 10.05.2021/ boli upravené položky č. 5,18,32,33 a 59, tak aby zodpovedal PD.

Otázka č.2
V poskytnutej PD pre SO 01, SO 02, SO 03 a SO 05 je v skladbe podlahovej konštrukcie uvedená izolácia HDPE fólia hr. 3 mm a vo výkaze výmer je uvedená izolácia hr. 1,5 mm. Ktorá hrúbka izolácie platí?
**Odpoveď:**

V upravenom výkaze výmer /ÚPRAVA 10.05.2021/ je upravená hrúbka fólie na 3 mm.

Otázka č.3
Vo výkaze výmer pre SO 01, SO 02, SO 03 a SO 05 je uvedená položka "Štrkopieskový podsyp frakcie 0-16mm, hrúbky 0,12m dodávka, rozprestrenie, hutnenie". Kde je tento podsyp riešený, keďže v poskytnutej PD takáto položka nie je uvedená.
**Odpoveď:**

V súlade s otázkou č. 1 boli vo výkaze upravené pôvodné položky štrkopieskového podsypu za makadam. Upravené položky boli c. 5,18,32,33 a 59, tak aby zodpovedal PD. Tým sa upravila aj tato otázka.

Otázka č.4
Vo výkaze výmer pre SO 01, SO 02, SO 03 a SO 05 je uvedená položka "Násyp HTÚ pre založenie - naloženie, presun vhodnej zeminy zo vzd. 1km, rozprestrenie". Myslíme si správne, že táto položka sa týka násypu zo zeminy hr. 580 až 1020 mm (resp. 400-600 mm pre SO 05)?
**Odpoveď:**

Áno.

Otázka č.5
Pre SO 08 je vo výkaze výmer uvedená položka "Odvodňovací žľab , šírky 0,2 m, dĺžka 1 m s liatinovým roštom". Pre aké zaťaženie majú byť rošty?

**Odpoveď:**

Projektová dokumentácia je vypracovaná v stupni pre stavebné povolenie. Takéto detaily sú na zhotoviteľovi, ktorý si musí vypracovať realizačnú dokumentáciu, ale čo sa týka zaťaženia žľaby pre vysokú záťaž.

Otázka č.6
Pre SO 17 Oplotenie je výkaz výmer riešený iba pre pletivové oplotenie, avšak v poskytnutej PD je uvažovaná kombinácia murovaného z plotových tvárnic a pletivových dielcov. Ktoré platí?

**Odpoveď:**

Vo výkaze sme /ÚPRAVA 10.05.2021/ upravili položky 214 až 216 tak, aby sedeli s výkresovou dokumentáciou a oplotenie bolo kombináciou pletivového a z pravej strany oplotenia z plotových tvárnic v zmysle PD.